România

Consiliul Local al comunei Sagna

Judeţul Neamţ

P R O C E S – V E R B A L

Încheiat astăzi 30.03.2016, în cadrul şedinţei extraordinare a Consiliului local al comunei Sagna.

Adunarea a fost legal convocată, prin Dispoziţia Primarului nr.64 din 28.0.3.2016, consilierii luând act de problemele propuse la ordinea de zi, prin intermediul invitaţiei. Convocatorul s-a afişat la loc vizibil, la sediul unităţii, astfel încât cetăţenii interesaţi să cunoască şi să participe la lucrările acestei şedinţe.

Prezenţa s-a făcut de secretarul unităţii, Lungu Teodora, fiecare consilier semnând în registrul de prezenţă, constatându-se că sunt prezenţi toţi 13 consilieri în funcţie. Adunarea fiind legal constituită poate să-şi înceapă lucrările cuprinse la ordinea de zi.

Doamna consilier Florea Iuliana, este desemnată în funcţia de preşedinte de şedinţă, preia lucrările, dând citire oprdinii de zi:

1. Proiect de hotărâre privind aprobarea prelungirii termenului de finalizare a proiectului: ,,Amenajare grupuri sociale şi instalaţii termice la şcoala Sagna, judeţul Neamţ- Axa prioritară 3 – Îmbunătăţirea infrastructurii sociale-domeniul major de intervenţie, 3.4 – Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare continuă.

Iniţiator primarul comunei Iacob Gheorghe

1. Întrebări şi interpelări.

Doamna preşedinte de şedinţă precizează că pe ordinea de zi avem un proiect de hotărâre, care se referă la obiectivul de investiţii ,, Prelungirii termenului de finalizare a proiectului: ,,Amenajare grupuri sociale şi instalaţii termice la şcoala Sagna, judeţul Neamţ- Axa prioritară 3 – Îmbunătăţirea infrastructurii sociale-domeniul major de intervenţie, 3.4 – Reabilitarea, modernizarea, dezvoltarea şi echiparea infrastructurii educaţionale preuniversitare, universitare şi a infrastructurii pentru formare continuă. După prezentarea acestuia se dă cuvântul domnului primar, acesta prezintă situaţia invetiţiei şi necesitatea aprobării proiectului de hotărâre.

Domnul primar arată că, se speră, că în luna aprilie se vor finaliza lucrările acestei investiţii. S-a trecut de faza verificării presiunii pe instalaţe. S-a adus balast-sort, pentru a se finaliza trotuarele şi a asigura securitatea elevilor şi nu numai acestora. Ce amai mare problemă va fi angajarea a doi fochişti, persoane acreditate, respectiv înfiinţarea acestor posturi şi trecerea la angajare. S-a discutat cu directorul şcolii şi se vor demara toate procedurile, pe linia Inspectoratului şcolar Neamţ. Se vor demara toate demersurile pentru obţinerea autorizaţiei sanitare, în cest sens vor dispare chiuvetele de pe gol, acestea sunt amenajate corespunzător în încăperile special destinate, susrsa de apă va fi verificată periodic şi se vor asigura condiţiile igienice corespunzătoare. În ceea ce priveşte susrsa de apă, se arată că spre sfârşitul anului, se preră, că vom finaliza racordarea comunei la sursa de apă, de la Timişeşti.

În altă ordine de idei, se arată că din data de 31.03.2016, se trece la executarea a stratului 2 şi 3, pe tronsoanele de drum din proiectul în derulare. După acest lucru, ne apropiem de finalul acestei investiţii, care trebuie arătat că sprijină mult, buna deplasare a cetăţenilor şi a celor de transport. Comunitatea noastră păşeşte pe calea normală de trai, pas cu pas vom asigura asfaltarea tuturor arterelor principale de circulaţie.

Am început curăţenia de primăvară, am trecut prin multe zone unde se mai găseşte gunoi lăsat la întâmplare, curăţind zona. Se impune a se face mai multă informare cu cetăţenii, pentru a se respecta normele generale de igienă.

Doamna preşedinte constată că nu mai sunt înscrieri la cuvânt şi trece la supunerea la vot a proiectului de hotărâre.

Votarea s-a făcut prin ridicare de mâini, nefiind voturi contra sau abţineri, înregistrându-se un număr de 13 voturi pentru, se declară aprobat, în forma prezentată, întrunindu-se cvorumul de voturi necesar.

Doamna preşedinte de şedinţă constată că nu mai sunt înscrieri la cuvânt, mulţumeşte pentru participate domnilor consilieri, declarând închise lucrările acestei şedinţe.

Preşedinte de şedinţă,

Florea Iuliana

Întocmit, Secretar Lungu T.